Case ID: 1137552
Sentence 65: Eyni zamanda qeyd etmək istərdik ki, İddiaçı xx.xx.1997-ci il tarixdən halhazırki vaxta kimi “xxxxxxxxx” MMC-nin Elektrik avadanlıqlarına xidmət və elektrik təhvili sahəsində 5-ci dərəcəli elektrik montyoru peşəsində işləyir.” Göstərilənlərə əsasən məhkəmə qeyd edir ki, əmək kitabçasından və “xxxxxxxxx” MMC tərəfindən məhkəmənin sorğusuna cavab olaraq təqdim edilmiş Arayışdan da, görünür ki, iddiaçı cavabdeh orqanın mübahisələndirdiyi xx.xx.1997-ci il tarixdən işləmiş olduğu “elektrik avadanlıqlarının təmiri və xidmət üzrə elektrik montyoru” peşəsi Azərbaycan Respublikası Nazirlər Kabinetinin xx.xx.1993-cü il tarixli 320 Qərarı ilə “Yeraltı işlərdə, əmək şəraiti xüsusilə zərərli və xüsusilə ağır olan işlərdə çalışanlara, dənizdə çalışan neftçilərə yaşa görə güzəştli şərtlərlə pensiya hüququ verən istehsalatların, işlərin, peşələrin, vəzifələrin və göstəricilərin 1 nömrəli Siyahısı”nda, həmçinin Azərbaycan Respublikası Nazirlər Kabinetinin xx.xx.2007-ci il tarixli 12 nömrəli Qərarı ilə “Güzəştli şərtlərlə yaşa görə əmək pensiyası hüququ verən istehsalatların, peşələrin, vəzifələrin və göstəricilərin Siyahısı”nda göstərilmişdir.